साध्वी कीर्तिलताजी का मंगल प्रवेश
रतलाम | सेठ जी का बाजार स्थित तेरापंथ सभा भवन में आचार्य महाश्रमण की सुशिष्या साध्वी कीर्तिलता आदि ठाणा-4 का मंगल प्रवेश हुआ। इस मौके पर तेरापंथ समाज रतलाम ने स्वागत समारोह किया। साध्वी श्रीजी ने नवकार मंत्र के उच्चारण के साथ कार्यक्रम का शुभारंभ किया। मंगलाचरण ऋतु दख ने किया। सभाध्यक्ष अशोक बरमेचा ने समाज की ओर से साध्वी श्रीजी का स्वागत कर ज्यादा से ज्यादा समय रतलाम में प्रवास की विनती की। साध्वी कीर्ति लताजी ने कहा- संतों का अभिनंदन व विदाई महत्वपूर्ण नहीं। यह भारत की प्राचीन में परंपरा का महत्वपूर्ण क्रम है। जब तक हमारा प्रवास है सभी को लाभ लेकर स्वयं का कल्याण करना है। महिला मंडल की मंत्री ज्योति पीपाड़ा, उपासिका चंदनबाला दख, प्रेमा मांडोत आदि ने भाव प्रस्तुत किए। संचालन तेरापंथ युवक परिषद के मंत्री पुनीत भंडारी ने किया। प्रवचन तेरापंथ भवन में प्रतिदिन सुबह 9.15 से 10.15 बजे तक हाेंगे। रात 8.15 से 9.15 बजे तक कार्यशाला होगी।
awa_Deva hin_Deva